b'\n_START_ARTICLE_\nErik Spoelstra\n_START_SECTION_\nRani \xc5\xbeivot\n_START_PARAGRAPH_\nSpoelstra je odrastao u Portlandu, u saveznoj dr\xc5\xbeavi Oregon. Ondje je poha\xc4\x91ao srednju \xc5\xa1kolu Jesuit High School i sveu\xc4\x8dili\xc5\xa1te Portland. Tijekom srednjo\xc5\xa1kolske karijere postao je tre\xc4\x87im asistentom \xc5\xa1kole svih vremena (488), izjedna\xc4\x8dio se na tre\xc4\x87em mjestu po broju pogo\xc4\x91enih trica (148) i \xc5\xa1estom mjestu po postotku \xc5\xa1uta s linije slob. bacanja (82.4%) i trice (38,4%)._NEWLINE_\xc4\x8cetiri godine proveo je startni razigrava\xc4\x8d Pilotsa i u prosjeku postizao 9.2 poena, 2.4 skoka i 4.4 asistencija po utakmici. Na prvoj godini izabran je za freshmana godine West Coast konferencije. Nakon zavr\xc5\xa1etka sveu\xc4\x8dili\xc5\xa1ta, dvije godine proveo je kao trener-igra\xc4\x8d u njema\xc4\x8dkom klubu Herten Ruhr Devils.\n_START_SECTION_\nMiami Heat\n_START_PARAGRAPH_\nU travnju 2008. imenovan je nasljednikom trenera Pata Rileya na klupi Miami Heata. Spoelstri je to prvi samostalni posao u trenerskoj karijeri. Prije toga godinama je radio godinama radi unutar kluba. Time je postao najmla\xc4\x91i trener koji je vodio neku mom\xc4\x8dad u NBA ligi. Tijekom sezone u klub je uveo neke novitete poput ograni\xc4\x8denja minuta\xc5\xbee najboljem igra\xc4\x8du kluba, u svrhu da bude odmoran za daljnji tijek utakmice i da mladi igra\xc4\x8di sa klupe dobiju dodatno samopouzdanje.\n_START_SECTION_\nPrivatan \xc5\xbeivot\n_START_PARAGRAPH_\nNjegov otac, Joel Spoelstra, biv\xc5\xa1i je izvr\xc5\xa1ni direktor NBA klubova Portland Trail Blazersa, Denver Nuggetsa, Buffalo Bravesa i New Jersey Netsa. Njegova majka, Elisa Celino ro\xc4\x91ena je u najstarijem filipinskom gradu San Pablo Cityu.'